Ալեքսանդր Մասլյակով

**Ալեքսանդր Վասիլևիչ Մասլյակով** (, ), ռուս խորհրդային հեռուստահաղորդավար, Ռուսաստանի արվեստի վաստակավոր գործիչ (1994 թ.): «Ռուսական հեռուստատեսության ակադեմիա» ֆոնդի լիիրավ անդամ (ակադեմիկոս)։ «Ամիկ» (Ալեքսանդր Մասլյակով և ընկերներ) հեռուստատեսության ստեղծագործական համաժողովրդական ասոցիացիայի հիմնադիր և սեփականատեր, «ՈՒՀԱ» շոուի կազմակերպիչ և պրոդյուսեր։

## Կենսագրություն
Հայրը՝ Վասիլի Վասիլևիչ Մասլյակովը (1904-1996), ծնվել է Նովգորոդկայի շրջանում, եղել է ռազմական օդաչու, Երկրորդ համաշխարհային պատերազմի վետերան է։ Պատերազմից հետո նա ծառայել է ռազմաօդային ուժերի գլխավոր շտաբում։
Մայրը՝ Զինաիդա Ալեքսեևնա Մասլյակովան (1911-1999), տնային տնտեսուհի էր։

Հեռուստատեսության բարձրագույն դասընթացների է մասնակցել (1968)։ Ալեքսանդր Մասլյակովն ավարտել է Մոսկվայի տրանսպորտի ինժեներների ինստիտուտը (1964)։ Հեռուստատեսությունում աշխատում է 1964 թվականից, երբ դեռ չորրորդ կուրսի ուսանող էր։ Իր մուտքը հեռուստատեսություն Մասլյակովը բացատրում է հետևյալ կերպ.

Եղել է «ՈՒՀԱ», «Բարև, մենք փնտրում են տաղանդների», «Ապա մի աղջիկներ», «Երիտասարդների հասցեները», «Սպրինտ բոլորի համար», «Վիրաժ»,«Ուրախ երեխաներ», «12-րդ հարկ» ծրագրերի հաղորդավար։ Համաշխարհային փառատոնին երիտասարդության և ուսանողների հետ հաղորդում է վարել Սոֆիայում, Բեռլինում, Հավանայում, Մոսկվայում, Փհենյանում։ Մի քանի տարի եղել է Սոչիում անցկացվող երգի միջազգային փառատոնների մշտական հաղորդավար, ինչպես նաև ղեկավարել է «Տարվա երգ»(1976-1979), «Ալեքսանդր-շոու» և շատ ուրիշ ծրագրեր։
«Ի՞նչ, որտե՞ղ, ե՞րբ» հաղորդման առաջին հաղորդավար (1976)։ Մասլյակովը հանդիսանում է «ՈՒՀԱ» համաժողովրդական ծրագրի մշտական հաղորդավար, տնօրեն, ռեժիսոր, «ՈՒՀԱ» միջազգային միության և «Ամիկ» հեռուստատեսային ստեղծագործական ասոցիացիայի նախագահ։ Չնայած նրան, որ «ՈՒՀԱ» Պրեմիեր լիգայի խաղերի ժամանակ հաղորդավարի դեր է տանում, երկու անգամ եղել է ժուրիի անդամ։ «Մինուտա սլավի» հեռուստաշոուի ժուրիի անդամ է։ 2013 թվականին Յուլի Գուսմանի հետ եղել է «Հումորի զգացում» («Чувство юмора») հեռուստաշոուի ժյուրի։

## Մրցանակներ
* «Օվացիա» մրցանակի դափնեկիր (1994)։
* 2002 թվականին Ալեքսանդր Մասլյակովը պարգևատրվել է Ռուսաստանի «ՏԵՖԻ» հեռուստատեսության ակադեմիայի բարձրագույն պարգևով՝ ազգային հեռուստատեսության զարգացման ավանդի համար։
* 2006 թվականին Ռուսաստանի Դաշնության նախագահ Վլադիմիր Պուտինը «ՈՒՀԱ»-յի 45-րդ տարելիցի կապակցությամբ «Հայրենիքին մատուցած ծառայությունների համար» Մասլյակովին պարգևատրել է IV աստիճանի շքանշանով «Ազգային հեռուստատեսության զարգացման և երկար տարիների ստեղծագործական գործունեության» ավանդի համար։
* «Դոստիկ» II աստիճանի շքանշան (Ղազախստա), Մարտի 11, 2007)։
* 2007 թվականի սկզբին Ալեքսանդր Մասլյակովը «Վաստակի համար» պարգևատրվել է III աստիճանի շքանշանով, որը ստացել է Ուկրաինայի նախագահ Վիկտոր Յուշչենկոյի ձեռքից խաղի ընթացքում։
* 2011 թվականի նոյեմբերին «ՈՒՀԱ»-յի 50 ամյակին Ռուսաստանի Դաշնության նախագահ Դմիտրի Մեդվեդևը Մասլյակովին «Հայրենիքին մատուցած ծառայությունների համար» պարգևատրել է III աստիճանի շքանշանով։
* 2015 թվականին Ռուսաստանի Դաշնության նախագահ Վլադիմիր Պուտինը Ա.Մասլյակովին պարգևատրել է «Ալեքսանդր Նևսկի շքանշանով»։
* Ալեքսանդր Մասլյակովի անունով է անվանվել աստերոիդ (5245 Մասլյակով), որը բացվել է Ղրիմի աստղաֆիզիկայի աստղադիտարանում։

## Ընտանիք
* Կինը՝ Սվետլանա Անատոլի Մասլյակովա (ի ծնե՝ Սեմենովա, հոկտեմբերի 11, 1947 թվական), «ՈՒՀԱ»-ի ռեժիսոր, հեռուստատեսությունում սկսել է աշխատել 1966 թվականին որպես ՈՒՀԱ-ի ռեժիսորի օգնական։ 1971 թվականի հոկտեմբերի 2-ին Ալեքսանդրը և Սվետլանան ամուսնացել են։
* Որդին՝ Ալեքսանդր Ալեքսանդրի Մասլյակովը, (ծնվ. 1980 թվականին), Մոսկվայի միջազգային հարաբերությունների պետական համալսարանի շրջանավարտ, ՈՒՀԱ Պրեմիեր լիգայի հաղորդավար և «Հեռուստատեսային ստեղծագործական միավորում Ալեքսանդր Մասլայկով և ընկերներ» ՍՊԸ գործադիր տնօրեն։
* Հարսը՝ Անգելինա Վիկտորի Մասլյակովա (ի ծնե՝ Մարմելադովա) (ծնվ. 1980 թ., Մոսկվա)
* Թոռնուհին՝ Տաիսիա Մասլյակովա (ծնվ. 2006)։

## Ծանոթագրություններ

## Գրականություն
* 
* 

## Արտաքին հղումներ
* Биография Александра Маслякова на сайте АМиК
* 
* 
* Интервью Александра Маслякова газете «Звёздный Бульвар»

Կատեգորիա:Թոքի քաղցկեղից մահացածներ
Կատեգորիա:ԽՍՀՄ հեռուստահաղորդավարներ
Կատեգորիա:Հեռուստատեսային պրոդյուսերներ
Կատեգորիա:Ռուս գործարարներ
Կատեգորիա:Ռուս հեռուստաանձինք